NaiveNeuron/SloPal huggingface dataset:
Kamenický, Ladislav, poslanec NR SR (2019-04-04):
Vážený pán predsedajúci, v rozprave vystúpili dvaja poslanci, pričom nebol podaný žiaden pozmeňujúci návrh. Keďže zo spoločnej správy nevyplývajú žiadne pozmeňujúce návrhy a vzhľadom na to, že zákon sa prerokúva v skrátenom legislatívnom konaní, sme v treťom čítaní , otvorte, prosím, rozpravu.
Linhart, Patrick, poslanec NR SR (2020-05-19):
Ďakujem za slovo, pán predsedajúci. Ja som trošku bol v šoku, keď som sa pozeral na výročnú správu Slovenského pozemkového fondu za rok 2019 a týka sa to NKÚ, kde na strane 16, odsek 3.1. Kontrola NKÚ, píše sa: „Činnosť a hospodárenie fondu aj naďalej podlieha kontrole Najvyššieho kontrolného úradu (ďalej len NKÚ). Posledná kontrola zo strany NKÚ bola vykonaná v roku 2011.“ Ja si myslím, že v ďalšom bode, samozrejme, budeme rozprávať o tom, že tá, že návrh na vykonanie tejto kontroly, my sa musíme naozaj pozrieť na to, ako sa tam šafárilo, hlavne hovorím o pozemkovom fonde teraz, ako sa tam šafárilo od roku 2011. Nepozerajme sa len od roku 2014, ale padne tu návrh, aby sa pozeralo od roku 2011. Musíme sa pozrieť na šafáranie dvoch v podstate bývalých generálnych manažériek alebo riaditeliek. Jedna z toho bola potom povýšená, mám také indície, za zásluhy určité na ministerku vlastne pôdohospodárstva. Takže som veľmi rád, že toto sa udeje, že tá kontrola, že tá kontrola bude vykonaná. A takisto sa teším na výsledky kontroly, kde som podal; sa mi kráti čas, ale skúsim to stihnúť; kde som podal trestné oznámenie na podozrenie zo spáchania trestného činu podvodu pri správe cudzieho majetku a činu zneužívania právomocí verejného činiteľa, čo sa týka potom už Národného potravinového katalógu, ktorý sa momentálne vyšetruje a prebieha audit na ministerstve pôdohospodárstva. To len pre záznam. Veľmi pekne vám ďakujem za slovo.
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu. (Hlasovanie.) 145 prítomných, 82 za, 62 sa zdržalo, 1 nehlasoval. Návrh sme schválili. Teraz vás poprosím, pán poslanec, aby ste predložili návrhy hlasovaní k prerokovávanému vládnemu návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . ktorý prerokovávame ako tlač 340. Chcem sa ale ešte predtým, páni poslanci, opýtať, či je súhlas s tým, aby sme dohlasovali o všetkých doteraz prerokovaných bodoch, zostáva nám okrem tohto hlasovať o dvoch návrhoch. (Reakcie z pléna.) Pán poslanec, prosím o návrh.
A. Bobrík, poslanec: (2010-01-29):
Naozaj je treba pochváliť a vyjadriť úctu a obdiv za tú prácu, ktorú odviedol. A to, myslím, je potvrdenie aj tohto, čo sú tu policajti, ja som sa ich osobne pýtal. Áno, spontánne, úplne slobodne išli s tým, že keď vznikla táto iniciatíva, takýmto spôsobom podporiť pána Kaliňáka. Takže úplne dávam za pravdu. Ďakujem.
Daniš, Zoltán, poslanec NR SR (2012-10-18):
Ďakujem, pani predsedajúca. Pani poslankyňa Žitňanská, ja taktiež chcem veľmi oceniť ten váš prístup, keď ste hneď úvodom povedali, že každý, kto začne reformu, si skutočne zaslúži podporu. Chcel by som sa dotknúť len jedného problému, ktorý ste zvlášť zvýrazňovali. A je to dvojstupňové rozhodovanie pod jednou strechou, tak ste to nazvali. Niekoľkokrát ste sa k tomu vrátili. Ja aj chápem, ste odborníčka, ja to beriem, vy ste právnička, prosím, ozaj nemôžem o týchto otázkach s vami diskutovať. Ja, naopak, som praktik. Ja som stavbár. Dokonca som robil jedno obdobie teda v závere aj v pozícii toho prednostu krajského stavebného úradu. A osobne si myslím, že, samozrejme, nedajú sa plne vylúčiť tie pochybnosti, ktoré máte, prakticky o rozhodovaní pod tou jednou strechou, ako ste poukázali na tie väzby, ktoré tam môžu nastať. A hneď ste aj našli riešenie, že nakoniec to riešenie je veľmi rýchle, ľahké. Označili ste ministerstvo za tú správnu cestu, len dovoľte, na druhej strane to vidím tak, že práve ESO má priblížiť tu štátnu správu k tomu občanovi. A teraz si zoberme ten praktický pohľad, ako ďaleko je ten občan, povedzme, z východu našej republiky do Bratislavy, ako ďaleko majú tí úradníci z toho ministerstva, ktorí sa budú zaoberať, áno, tým odvolaním, takisto na ten východ. Takže sú tu aj tieto momenty, ktoré treba zvážiť. Ale súhlasím s vami. Nakoniec, každé riešenie, každá zmena vždy vyvoláva určité pochybnosti. A len prax to potvrdí, kto vlastne v tom momente mal pravdu. Ďakujem pekne.
P. Hrušovský, podpredseda NR SR: (2002-02-01):
(Hlasovanie.) 98 prítomných, 86 za, 5 proti, 5 sa zdržalo, 2 nehlasovali. Návrh sme schválili.
Glváč, Martin, podpredseda NR SR (2017-05-17):
Ďakujem. Reakcia nie je. Pýtam sa, či chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chce sa vyjadriť navrhovateľ? Nech sa páči.
D. Jarjabek, poslanec: (2002-03-12):
Ďalej navrhujem doplnenie tejto schôdze o bod programu: informácia ministra kultúry o opatreniach na odstránenie havarijného stavu Slovenskej národnej galérie a opatreniach prijatých na zabezpečenie verejne prístupnej expozície klenotov slovenského výtvarného umenia počas trvania rekonštrukčných prác. Ďakujem, pán predseda. J. Migaš, predseda NR SR: Dobre. Ďakujem, pán poslanec. Ďalší návrh prednesie pani poslankyňa Aibeková. Nech sa páči, pani poslankyňa. M. Aibeková, poslankyňa: Ďakujem. Predkladám tri návrhy. Prvý návrh je: vypustiť z rokovania Národnej rady 48. bod, to je vládny návrh zákona o prírodných liečebných zdrojoch, prírodných liečebných kúpeľoch a prírodných minerálnych vodách. Je tu veľa nejasností, takže žiadam ho vypustiť. Druhý bod, ktorý navrhujem, je, aby minister zdravotníctva Slovenskej republiky predložil Národnej rade správu o doterajších výsledkoch vytvorenia Fakultnej nemocnice Bratislava zlúčením NsP Ružinov a Fakultnej nemocnice na Mickiewiczovej. Chcem, aby tam boli aj pozitívne, aj negatívne výsledky tohto zlúčenia do 20. 3. A po tejto správe to navrhujem zaradiť na rokovanie pléna. A posledný, tretí bod je, aby minister zdravotníctva predložil plénu informáciu o protikorupčných opatreniach na Ministerstve zdravotníctva Slovenskej republiky. Vieme, čo sa tam deje, že bol odhalený veľký úplatok vysokého úradníka ministerstva zdravotníctva. Tiež do 20. 3. navrhujem, aby bola táto informácia predložená. Ďakujem. J. Migaš, predseda NR SR: Pani poslankyňa Tóthová.
Žitňanská, Lucia, poslankyňa NR SR (2012-09-11):
Ďakujem veľmi pekne za slovo, pán predseda. Ja chcem podporiť snahu pána poslanca Beblavého vstúpiť do tohto zákona pozmeňovacími návrhmi. Myslím si, že zoštíhlenie štátnej správy je namieste začať práve na úrovni vlády, a sama aj z vlastnej skúsenosti môžem potvrdiť, že pokiaľ ide o tie pozície štátnych tajomníkov, tak dvaja na každom ministerstve naozaj nie sú nevyhnutnosťou. A pokiaľ ide o tie výberové konania, ja som presvedčená o tom, že otvorené výberové konania sú nielen cestou pre justíciu, ale aj cestou, ako sa dôstojne vyrovnať s témou politických nominácií. Preto podporujem tento pozmeňovací návrh. Ďakujem pekne.
Šeliga, Juraj, podpredseda NR SR (2020-11-04):
Ďakujem. Pán poslanec, chcete reagovať? Nech sa páči.
Grendel, Gábor, podpredseda NR SR (2020-06-09):
Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky (tlač 124). Dávam slovo spoločnému spravodajcovi z výboru pre hospodárske záležitosti poslancovi Radovanovi Kazdovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a o doplnení zákona č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony v znení zákona č. 92/2020 Z. z. , tlač 124.)
Zs. Simon, minister pôdohospodárstva SR: (2004-10-19):
Návrh novely zákona obsahuje ustanovenie vykonávajúce obsah a účel smerníc. Do praxe sa prijatie navrhovanej právnej úpravy pozitívne premietne vďaka princípu zodpovednosti výrobcu elektrozariadení za všetky fázy nakladania s elektroodpadom, ktorá môže mať individuálnu alebo kolektívnu formu. Narastajúce množstvo elektroodpadu a obsah nebezpečných látok v elektrozariadeniach je závažným problémom vo fáze nakladania s elektroodpadom, ktorý vyžaduje špecifické spracovanie, aby sa zabránilo negatívnym vplyvom na životné prostredie. Očakáva sa minimalizácia množstva netriedeného elektroodpadu ukladaného na skládky odpadov, ale predovšetkým vysoká úroveň recyklácie prostredníctvom spätného odberu elektrozariadení z domácností a oddeleného zberu elektroodpadu. Vážený pán predsedajúci, vážení páni poslanci, vážené pani poslankyne, verím, že predkladaný návrh odporučíte na ďalšie legislatívne konanie. Ďakujem. Pán predsedajúci, skončil som.
Stanko, Július, poslanec NR SR (2010-12-15):
V rozprave nevystúpil žiadny poslanec. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Paška, Pavol, predseda NR SR (2014-06-04):
Hlasujeme. (Hlasovanie.) 134 prítomných, 19 bolo za, 6 proti, 90 sa zdržalo, 19 nehlasovalo. Návrh sme neschválili.
Hort, Milan, podpredseda NR SR (2011-09-09):
Ďalej sa prihlásil do rozpravy pán poslanec Ondrej Dostál. Upozorňujem, že to sú už páni poslanci, ktorým prepadlo porade, za predpokladu, že nebudú v sále tí ďalší, tak už nieže strácajú poradie, ale nebudú môcť vystúpiť k tomuto bodu. Pán poslanec Dostál, nech sa páči.
Valocký, Jozef, poslanec NR SR (2017-11-29):
Hlasujeme o bode 51 zo spoločnej správy s návrhom schváliť.
Mazurek, Milan, poslanec NR SR (2020-09-24):
Pán poslanec Valášek, opäť veľmi jednostranný prejav a keď už ste hovorili o všetkých tých atentátoch, otravách, alebo vraždách, viete, ono takto sa dá pokračovať donekonečna. Mohli by ste spomenúť iránskeho generála, ktorého na príkaz Trumpa proste len tak zavraždili na cudzom území. Veď len prečo nie, keď už hovoríte o Rusku, mohli by ste spomenúť sýrskeho vedca Aziza Asbara, ktorého Mossad zlikvidoval len preto, že pracoval na nejakom raketovom výskume. Tieto taktiky, tieto techtiky, tieto vraždy používajú všetky veľmoci, tak prestaňme sa hrať na to, že keď nebudete poslúchať, môžete patriť na východ, kde vás nejakí Rusi otrávia. Viete, to je to isté, ako s tými historkami s novičokom, ktorý tu neustále počúvame ako najsmrteľnejší plyn, ktorým sa otravujú ľudia, ktorí stále prežijú. Všetky tie útoky novičokom prežijú, po chvíľke sú proste fit, nie je problém, a ten pôvodný, taký ten prvý známy útok novičokom v rámci nejakej mafiánskej vraždy v Rusku spôsobil, že tam vlastne zomrel úplne každý, kto vôbec do tej kancelárie, kde ten novičok nasypali, vstúpil. Ešte aj sekretárka zomrela, a tu sa otrava novičokom, dokonca vraj ešte smrteľnejším, rieši a všetci proste prežívajú. To ten Putin je riadny babrák, keď nevie ani tých svojich politických oponentov poriadne otráviť. Viete, to sú také komické veci. Čiže prestaňme sa tu hrať na to, že zlé je Rusko, zlé, ono zavraždí, ono proste všetkých otrávi, ono zlikviduje svojich oponentov, keď úplne do očí bijúce atentáty robí presne druhá strana.
Novotný, Viliam, poslanec NR SR (2014-06-24):
Keďže svoj prednes v zmysle rokovacieho poriadku hovorím z hlavy a pomáham si poznámkami, tak musím sa sústrediť pri vystúpení. Ďakujem veľmi pekne. Je preto pre toho, kto trošku rozumie zdravotníckej legislatíve, veľmi zaujímavé prečítať si odôvodnenie pána prezidenta, respektíve Kancelárie prezidenta Slovenskej republiky, pretože myslím, že trafil klinec po hlavičke. A budem hovoriť veľmi jednoducho, aby ste tomu rozumeli. Nebudem tu čítať tie zložité paragrafové znenia. My máme zákon o zdravotnej starostlivosti, ktorý je takou najdôležitejšou legislatívnou normou, na základe ktorej funguje celé slovenské zdravotníctvo. Tento zákon o zdravotnej starostlivosti 576/2004 má prílohu č. 1. Príloha č. 1 obsahuje zoznam chorôb, ktoré majú aj svoje kódy v zmysle medzinárodnej klasifikácie chorôb. Tam sú všetky choroby, ktoré ako diagnózy na Slovensku používame. Ale potom máme aj zákon o rozsahu zdravotnej starostlivosti, ktorý už, ako hovorí logika, je to zákon 577/2004, určuje rozsah zdravotnej starostlivosti plne hradenej z verejného zdravotného poistenia, tak sa ten zákon volá a tento zákon má prílohu č. 3, kde sú uvedené takzvané prioritné choroby. Zoznam prioritných chorôb, dámy a páni, ktorí sa nevyznáte až tak detailne v zdravotníckej legislatíve, je dôležitý preto, pretože sú to choroby, kde je celá diagnostika a celá liečba týchto chorôb plne hradená z verejného zdravotného poistenia. Dôležitá poznámka. Čiže mali by tam byť také diagnózy, a sú tam také diagnózy, pri ktorých poskytujeme neodkladnú zdravotnú starostlivosť, lebo v zmysle zákona o rozsahu, neodkladná zdravotná starostlivosť je plne hradená z verejného zdravotného poistenia. Mali by tam byť všetky kritické a finančne náročné diagnózy, teda také, ktorých liečba si vyžaduje veľmi veľa finančných prostriedkov, je celospoločensky závažná. Mali by tam byť také ochorenia, pri ktorých zhoršenie a komplikácie môžu dôjsť až k ohrozeniu života. Toto sú prioritné choroby. Veľmi dôležité, a pán prezident si to veľmi dobre všimol, že zákon o rozsahu zdravotnej starostlivosti hovorí, že najmenej v jednej tretine všetkých chorôb uvedených v zozname chorôb, sa zdravotné výkony plne uhrádzajú na základe verejného zdravotného poistenia, to dnes máme napísané v legislatíve. (Krik na balkóne.) Najviac v jednej šestine chorôb uvedených v zozname chorôb. (Krik a rozruch na balkóne.)
Glváč, Martin, podpredseda NR SR (2018-02-01):
Ďakujem. Dávam slovo spoločnej spravodajkyni predsedníčke výboru pre sociálne veci poslankyni Alene Bašistovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Blanár, Juraj, podpredseda NR SR (2021-07-02):
Ďalší v rozprave teraz vystúpi pán poslanec Štefan Kuffa, nech sa páči.
Pellegrini, Peter, predseda NR SR (2023-12-19):
Len tak, aby bolo? Prezentujme sa a hlasujeme, pretože legislatívno-technicky je správne to, čo hovorí pán poslanec. Nedá sa hlasovaním dvakrát o tej istej veci. Ale rešpektujem, že tá námietka už tak platí k tomu koloritu, ale on to nerobí s úmyslom vás poškodiť, len dodržať legislatívno-technické podmienky. (Hlasovanie.) Prítomných 132, za 51, proti 79, zdržal sa 1, nehlasoval 1. Námietku sme neschválili.
Podmanický, Ján, poslanec NR SR (2023-02-07):
Ďakujem za slovo. Vážený pán poslanec, poznám ťa ako pravdovravného a objektívneho človeka, preto nepochybne privítaš, keď doplním niektoré informácie, ktoré si povedal, a chcem hneď na začiatku povedať, že oceňujem, že sa vraciate opäť k tým dobrým inštitútom, ktoré zavádzala vláda Roberta Fica, sú to teda obedy zadarmo. Ja som bol veľmi nešťastný, keď ste sa rozhodli najskôr tieto obedy zadarmo zrušiť, ale sami vidíte, že to bolo zlé rozhodnutie, a preto oceňujem, že sa vraciate k tomu dobrému, čo bolo. Tie obce boli pripravené, aby inštitucionálne zabezpečovali obedy zadarmo a môžem vám povedať aj ako človek, ktorý sa pohybuje v samospráve dlhé roky, bolo to naozaj dobré opatrenie, ja vítam, že sa k tomu vraciate. Ešte by som chcel doplniť to, že nie je to celkom tak, že len vy pomáhate rodine, aj keď oceňujem mnohé tie kroky, ktoré ste urobili, ale treba si uvedomiť, nedá sa urobiť všetko naraz. SMER postupne zavádzal príspevok pri narodení prvého dieťaťa, druhého dieťaťa, tretieho dieťaťa, SMER zaviedol materskú, ktorá patrí medzi najvyššie, zrejme aj na svete, čo sa týka výšky a dĺžky poberania. Rodičovský príspevok sa dvihol významným spôsobom. Dnes vlastne tá mamička, ktorá ide na materskú dovolenku a potom na rodičovskú dovolenku, tak má skoro tri roky výrazné zvýšenie príjmu, ktoré jej umožňuje, aby bola doma pri tom dieťati. Že pokračujete ďalej aj ďalšími opatreniami, to je správne. Len ja absolútne nesúhlasím s tým, že daňový bonus ste zobrali samosprávam, mali ste to zobrať bankám, tak ako teraz hovoril pán predseda parlamentu, pretože tie samosprávy, to by bolo na dlhú tému, ste naozaj významne poškodili a poškodili ste tým pádom aj rodičov detí, ktorí žijú v týchto samosprávach. To bola podľa mňa obrovská chyba.
Paška, Pavol, predseda NR SR (2013-05-22):
Faktické poznámky, páni poslanci Daniš, Bagačka, Hreha, Martvoň, pani poslankyňa Tomanová, pán poslanec Hrnčiar. Končím možnosť sa prihlásiť. Pán poslanec Daniš.
Mezenská, Helena, poslankyňa NR SR (2015-12-15):
No iste, ja opätovne zákon Občiansky súdny poriadok podporím, avšak dnes a v tejto chvíli viac-menej prebieha rozprava k pripomienkam prezidenta, a preto považujem za dôvodné a správne, aby ste sa aj vyjadrili k tomu, ako vy zhodnocujete dopad prijatých pripomienok alebo dopad pripomienok prezidenta na celkové naplnenie pôvodného zámeru posilnenia spotrebiteľa na finančnom trhu, jeho ochrany pred úžerou.
Jurinová, Erika, poslankyňa NR SR (2017-01-31):
Ďakujem pekne. Takisto ďakujem kolegyni Petrík za tak komplexné spracovanie tejto témy, a teda tých nepríjemností, ktoré v súvislosti s prijatím novely zákona o sociálnych službách, kde máme vsunutú aj starostlivosť o deti do 3 rokov, nás čaká. To je také úplne prirodzené, už sa mi zdá prirodzené, slovenské, že keď máme zarámcovať nejakú oblasť, alebo ktorú potrebujeme zregulovať, tak ju zregulujeme tak, aby to nemohol, aby to doterajší poskytovatelia nemohli poskytovať. Je to taký smutný pohľad na všetko, čo sa doteraz na Slovensku robilo. Naozaj by si mala vláda uvedomiť, že, že to, čo robia terajší poskytovatelia pre službu, pre Slovensko, je ich služba vlastne do budúcnosti. Starajú sa o naše deti, ktoré budú našou budúcnosťou. Tým, že im nakladieme kopu nových povinností, kopu nových podmienok, zároveň zneprístupníme tú službu mnohým rodičom, lebo tá služba bude oveľa drahšia, nevraviac o tom, že opäť je tu, stále, ale stále tu je otázka, že kto a ako bude kontrolovať to, čo dali do zákona. Je to proste choro vymyslené a ja by som bola najradšej, aj keď paniu poslankyňa videla, že už teraz sa to nedá alebo neni za to, aby sa to úplne zrušilo, podľa mňa najjednoduchšie a najlepšia cesta by bola úplne stornovať to, čo tu bolo prijaté v Národnej rade, a vytvoriť nový zákon o poskytovaní starostlivosti detí do troch rokov.
Susko, Boris, poslanec NR SR (2015-05-15):
Ďakujem pekne za slovo, pani predsedajúca. Pán poslanec, neviem, že či môžem súhlasiť s vami v tom, že táto téma bola alebo vznikla ako recesia, či téma ochrany spotrebiteľa je témou recesie. Nemyslím si. A dokazujú to, myslím si, aj tie skutočnosti, že o tejto téme, alebo téme, ktorá súvisí s týmto, diskutujú aj iné krajiny Európskej únie a snažia sa hľadať nejaký nástroj na riešenie. Pokiaľ ide o celú túto rozpravu, tak ja by som chcel upriamiť pozornosť aj na rokovací poriadok, aj na ten legislatívny proces, že sme v prvom čítaní. V prvom čítaní by sme mali diskutovať o filozofii toho návrhu, jeho ciele, že či vôbec tento parlament, alebo Slovenská republika potrebuje takúto právnu úpravu, ktorá má riešiť ochranu spotrebiteľa, alebo ju nepotrebuje, a akým spôsobom. To konkrétne znenie právneho textu je už potom otázkou druhého čítania, či už výborov, alebo v pléne, kde sa dá vylepšiť, kde sa dá upraviť tak, aby to bolo možno legislatívne alebo právne najlepšie a najvykonateľnejšie. Ja osobne si tiež myslím, že to konkrétne znenie nie je najdokonalejšie, ale viem si predstaviť vylepšenia typu toho, že tu musí byť úmyselné konanie, ktoré nemá za cieľ iný pozitívny vplyv na ten výrobok. Hovorím, teraz len parafrázujem, nehovorím ako paragrafové znenie, ale niečo v tomto zmysle. Ale na to máme dostatok času v druhom čítaní, aby sme to znenie upravili tak, aby sa aj procesne potom s tým cieľom, na ktorom, ak sa na ňom zhodneme, aby sa dal potom realizovať aj v praxi. No tu je tá otázka vlastne, či v prvom čítaní tomu vôbec dáme šancu, aby sa o takomto niečom potom... (Prerušenie vystúpenia časomerom.)
Jakab, Elemér, poslanec NR SR (2018-02-01):
Pán predsedajúci, prosím, dajte hlasovať o pozmeňujúcom návrhu pána poslanca Ondreja Dostála, ktorý pozostáva z troch bodov. Pán poslanec žiadal hlasovať o každom bode samostatne. Nakoľko bol schválený druhý bod prvého pozmeňujúceho návrhu pána poslanca Antala, o prvom bode pozmeňujúceho návrhu pána poslanca Dostála nemôžeme hlasovať.
Žiga, Peter, minister životného prostredia SR (2015-02-03):
Ďakujem pekne, pani predsedajúca. Vážené panie poslankyne, páni poslanci, prajem vám dobrý deň. Na schôdzu Národnej rady predkladám vládny návrh zákona, ktorým sa mení a dopĺňa zákon o ochrane pred povodňami, na základe formálneho oznámenia Európskej komisie, ktoré sa týka nesprávnej transpozície smerníc Európskeho parlamentu a Rady o hodnotení a manažmente povodňových rizík. Účelom návrhu zákona je zabezpečiť úplnú a správnu transpozíciu citovanej smernice do právneho poriadku Slovenskej republiky. Ďalšie zmeny zákona si vyžiadali praktické skúsenosti v oblasti ochrany pred povodňami, predovšetkým skúsenosti z extrémnych povodní v rokoch 2010, 2011 a 2014. Úpravy zákona sa týkajú aj zmien, ktoré nastali v organizácii a riadení ochrany pred povodňami v súvislosti s realizáciou reformy verejnej správy. V čl. II sa novelizuje vodný zákon. Z vodného zákona sa vypustili ustanovenia o inundačných územiach a doplnili sa do zákona o ochrane pred povodňami. Návrh zákona je v súlade s Ústavou Slovenskej republiky, ústavnými zákonmi, všeobecne záväznými právnymi predpismi a právne záväznými aktmi Európskej únie. Verím, že schválite prerokovanie tohto zákona do druhého čítania. Ďakujem pekne.
Kéry, Marián, poslanec NR SR (2016-09-07):
Pán predsedajúci, dajte, prosím, hlasovať o uznesení Národnej rady, ktorým Národná rada podľa čl. 86 písm. d) Ústavy Slovenskej republiky vyslovuje súhlas s predmetnou dohodou.
Danko, Andrej, podpredseda NR SR (2024-10-23):
Pán poslanec Hlina procedurálny, ale sme v rozprave, takže... Nie je, poprosím kľud a slušnosť v sále. Pán poslanec Hlina s procedurálnym.
Mizík, Stanislav, poslanec NR SR (2022-09-28):
Ďakujem za slovo. Naše ozbrojené sily sú už dávno de facto sluhami iných. Všetky zákony vytvorené odpornými zradcami záujmov slovenského národa slúžia na to, aby sme boli sluhami, aby naša armáda bola, už aj je de jure slúžkou. Je to taká obdoba toho odporného článku v ústave, o ktorom sme pred chvíľou debatovali, ktorý nadraďuje cudzie právo nad právo naše slovenské. Tento zákon aspoň čiastočne napravuje tú skutočnosť, ktorá už je v zákonoch, hoci najlepšie, čo by mohlo byť, čo by mohlo postihnúť našu vlasť, by bolo vystúpiť zo zločineckej bandy NATO. Ďakujem za slovo.
M. Číž, podpredseda NR SR: (2008-09-09):
Otváram rozpravu. Chcem informovať, že do rozpravy som nedostal písomne žiadnu prihlášku, preto sa pýtam, kto sa chce do rozpravy prihlásiť ústne? Zdá sa, že nikto. Takže uzatváram možnosť podania ústnych prihlášok do rozpravy. Vyhlasujem rozpravu za skončenú. Chcem sa opýtať spravodajcu, či sa chce vyjadriť ešte pred záverečným hlasovaním. Nie. Vážené kolegyne, kolegovia, ešte prepáčte nachvíľu, pán spravodajca, zdá sa, že ešte je potrebné, nie všetci poslanci vzali na vedomie, že hlasujeme po každom prerokovanom bode programu. Takže, vážené kolegyne, kolegovia, pristúpime k hlasovaniu o tomto vrátenom návrhu zákona. Pre informáciu musím uviesť, že na prijatie zákona vráteného prezidentom Slovenskej republiky je potrebný súhlas nadpolovičnej väčšiny všetkých poslancov v zmysle § 84 ods. 3 Ústavy Slovenskej republiky. Rovnakou väčšinou sa schvaľujú aj pozmeňujúce a doplňujúce návrhy. Pán spoločný spravodajca, uvádzajte jednotlivé návrhy a pristúpime k hlasovaniu.
P. Hrušovský, podpredseda NR SR: (2001-09-11):
Pani poslankyňa Keltošová. O. Keltošová, poslankyňa: Ďakujem za slovo. Vážený pán predsedajúci, vážené kolegyne, kolegovia, dovoľte mi, aby som doplnila vystúpenie pána poslanca Tkáča v tom, že materiál, ktorý spomínal, to je monitor plnenia prioritných úloh vlády k 11. júlu 2001. Ja upresním. K 11. júlu 2001 vláda napriek tomu, že má vlastný legislatívny plán, ku ktorému sa dobrovoľne zaviazala, neprerokovala 10 dôležitých zákonov a 2 nariadenia. Mnohým z nich posunula termín prerokovania. 7. septembra sme dostali materiál, kde zase sa píše: „Alarmujúca je aj skutočnosť, že sa neplnia ani nové termíny účinnosti skončenia niektorých úloh, ktoré boli v súlade s uzneseniami vlády posunuté na neskorší termín. Na základe konštatovania, že stav plnenia prioritných úloh“, to podčiarkujem, „nie je uspokojivý, sú jednotliví ministri a vedúci ostatných ústredných orgánov štátnej správy vyzvaní prijať účinné opatrenia v rámci svojej pôsobnosti na zabezpečenie plnenia prioritných úloh, ktoré vyplývajú z pravidelnej správy Európskej komisie o pripravenosti Slovenska na členstvo v Európskej únii.“ Ja sa pýtam: Čo je toto za systém práce legislatívy? 10 zákonov a 2 nariadenia, čo si vláda sama dala do prioritných úloh, neboli splnené, a vy nám teraz predkladáte toto v skrátenom legislatívnom konaní? To máme čakať, že ešte aj tých ďalších 10 zákonov nám sem príde v skrátenom legislatívnom konaní? Toto je riadenie a manažovanie štátu? Toto je chaos, páni koaliční poslanci! Mám to k dispozícií, môžete si pozrieť. Vláda neprerokovala svoje zákony, ktoré mala prerokovať v 14. týždni tohto roku. Ktorý týždeň máme? 37., ak sa nemýlim.
Jasaň, Viliam, poslanec NR SR (2013-02-13):
Ja viem, že som vás rozčúlil.
Hrnčiar, Andrej, podpredseda NR SR (2016-06-07):
Ďakujem. Každý poslanec vystupujúci v rozprave má právo použiť rekvizity tak, ako bolo použité. Ja teraz poprosím pánov poslancov, aby odpratali tie rekvizity z rokovacej sály. (Hlasy z pléna.) Dobre, vyhlasujem prestávku do 15.45, respektíve vyhlasujem prestávku do 16.00. (Krátka pauza.) Teda budete súhlasiť, tak tá pauza nemusí byť tak dlho, keďže pán poslanec to dáva preč, takže do odstránenia týchto rekvizít a budeme pokračovať, aby sme zbytočne nestrácali čas. (Prestávka.) (Po prestávke.)
P. Paška, predseda NR SR: (2008-09-23):
(Hlasovanie.) 135  prítomných, 125 za, 10 sa zdržalo. Konštatujem, že sme schválili návrh uznesenia . Pán poslanec Galbavý bude uvádzať v druhom čítaní hlasovanie o vládnom návrhu zákona o Tlačovej agentúre Slovenskej republiky a o zmene niektorých zákonov (tlač 656). Pán poslanec, nerád vás vyrušujem z vášho zasnenia, ale privítali by sme, keby ste uviedli hlasovanie.
Grendel, Gábor, podpredseda NR SR (2022-12-01):
Prepáčte, pán poslanec, chcem poprosiť kolegov v zadných radoch, ak majú záujem zapojiť sa do rozpravy, tak aby na to využili potom príslušné zariadenie, keď budem vyzývať na prihlásenie sa ústne do rozpravy. Písomne to už možné nie je. Ďakujem.
Krajčí, Marek, poslanec NR SR (2022-06-23):
Teraz pristúpime k hlasovaniu o prvom pozmeňujúcom návrhu pani poslankyne Zuzany Šebovej. Ide o návrh jednoprahového vstupu generík na náš trh.
Jarjabek, Dušan, poslanec NR SR (2020-10-20):
Ďakujem pekne za slovo. No už veľmi drho, dlho hrdý nebudete, tak to vyzerá, ale aby som nadviazal na to, čo hovoril pán poslanec Fico. Ja nadviažem na jednu vetu, ktorú povedal pánovi ministrovi, a povedal, že: „Viete, čo si o vás myslia v tejto chvíli dôchodcovia?“ No tak ja som asi pred 30 minútami dostal esemesku a dovolím si vám ju prečítať, pán minister:	„Pozdravujem vás, pán poslanec, a veľmi pekne vás prosíme o podanie návrhu na okamžité odvolanie Krajniaka, je to súrne, nevyhnutné. Sklamal a oklamal nás všetkých. S úctou a pozdravom Jarmila“ – priezvisko – „a ďalších 54 dôchodcov.“ Toto je to, čo si o vás myslia dôchodcovia, ktorých ste oklamali, sklamali, a teraz sa tvárite tak, že nemáte kožu na tvári. To ste vy, pán minister, toto a vstúpte si už konečne do svedomia, lebo klamete! Oklamali ste tú najslabšiu sociálnu vrstvu a to je jedno svinstvo, ktoré sa neodpúšťa.
Mikolaj, Ján, poslanec NR SR (2010-12-16):
Ďakujem pekne. Pán poslanec Ďurkovský, to nebola dobrá informácia, že sa čerpá len na 3 %, len v školstve je to už viac ako 35 %, ale zakontrahovaných je takmer 80 % vecí. Čiže pokiaľ ide o vzdelávanie, vedu, výskum, finančné prostriedky sa alokujú. Pán poslanec Matej, veď samozrejme, že aj ministerstvo dopravy malo rozpísané všetky prostriedky z hľadiska eurofondov, ale aj to, čo spomínal pán minister, že aj na cesty I. tried, pretože tam sa PPP projekty použiť nedajú. Ale sú aj svetlé vzory PPP projektov a to je napríklad Chorvátsko. Treba sa ísť pozrieť, pán Štefanec, aj na Chorvátsko a tam je vzor dobrého projektu PPP. Pán poslanec Fronc, no nemáte, je mi ľúto, v KDH nemáte volebný program pre dopravu, ja som si to dvakrát prečítal, nie je tam, je tam len dopravná infraštruktúra. Ale to, čo som kritizoval, že pán minister Fronc, Figeľ zmenil názor, no zmenil. Pretože presadzoval tvrdo tretí balík PPP, dokonca sa pochválil, akú, akú úsporu tam dosiahol. Dve koaličné rady prežil, dvakrát to mal pripravené na vládu, vždy to presne tesne pred rokovaním vlády to stiahol. A z tej analýzy jeho vyjadrení vyplýva, že chcel, aby ten projekt šiel a zmenil potom na základe iného názoru. Pán Štefanec, ja kritizujem u PPP projektov, tohto, že tam nie je, že tam nie sú presunuté prostriedky zo spoplatnenia diaľnic a z tých by sa mohla vyfinancovať prevádzka a údržba a potom by sa nemuseli používať komerčné úvery. Čiže nie zrušiť, ale modifikovať, to vám vyčítam, že keď máte priestor, tak to skúste upraviť a tam by sa možno až tých 50-60 % peňazí dalo ušetriť, že by sa táto údržba vykonávala, spoplatnila tak, ako je v tom Chorvátsku napríklad, kde je perfektný... (Prerušenie vystúpenia časomerom.)
Pellegrini, Peter, predseda NR SR (2015-04-16):
Ďakujem pekne. Teraz vystúpi ďalšia v rozprave pani poslankyňa Gibalová. Nech sa páči, pani poslankyňa, máte slovo.
Suja, Miroslav, poslanec NR SR (2021-06-24):
Ďakujem za slovo, pán predsedajúci. Pani poslankyňa Cigániková, vy hovoríte, že nie ste vrahovia, no Matovič tvrdí niečo iné, že ste zabili 5-tisíc ľudí, a hlavne váš predseda, ale nie k tomu sa chcem vyjadrovať. To je váš koaličný partner, takže to si vyriešte vy sami. Ja sa chcem vyjadriť k vašim slovám. Vy sama ste tu povedala, že nemáte problém živému človeku, dieťaťu, ktoré potrebuje liek za 2 mil., aby mu ten liek nebol datý, a radšej boli zachránení iní – to je vražda. Čiže ste normálna vrahyňa, tu ste to povedala. Vy ste povedali (reakcia z pléna), že človek, dieťa, keď dieťa nemá dostať 2 mil., keď dieťa nemá dostať (reakcia z pléna), ďakujem, pani Cigániková, ďakujem, že mi skáčete do reči. A predsedajúci nerobí nič. (Ruch v sále a zaznievanie gongu.) Ani predsedajúci nerobí nič, ďakujem. Ale to som si už zvykol, keď človek povie pravdu, a nemusí ani kričať, tak vás, úplne červené súkno pred očami, tak. Takže, pani Cigániková, keď vy tu v pléne poviete cez čísla, lebo ak ideme pozerať na čísla, že nedajme dieťaťu dvojmiliónový liek, lebo môžme tie peniaze využiť inak, a trápnou výhovorkou, že zachránime 2 mil. detí po eure, lebo neviem, ktorým liekom po eure by ste chceli zachrániť ďalšie 2 mil. detí. Takže, pani poslankyňa, nabudúce keď budete hovoriť, že nie ste vrahovia, tak najprv počúvajte, čo tu hovoríte. Áno? Teraz ja, tiež ma zaujala tá myšlienka, že vás urazilo, že vám niekto povedal LGBTI. To je urážka pre vás? Pre SaS-ku je názov LGBTI urážka? Tak to máte dobrý oný pre voličov, ako sa ukázať. Vy ste cez čísla len vtedy, pani poslankyňa, to je ďalšie farizejstvo s vami, keď sa nejedná o niekoho z vás. Akonáhle z vás niekto zarába na testoch, na nezmyselných testoch, nekvalitných testoch, tak vám to nevadí, ale keď má dieťa dostať liek za 2 mil., tak vám to už vadí. Takže toto je farizejstvo, a preto hovorím, že ste vrah.
P. Hrušovský, predseda NR SR: (2005-06-30):
(Hlasovanie.) 134 prítomných, 89 za, 37 proti, 8 sa zdržalo. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon o rozsahu zdravotnej starostlivosti. Pýtam sa pánov poslancov, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti ako o celku so schválenými pozmeňujúcimi návrhmi s odporúčaním gestorského výboru...
Muňko, Dušan, poslanec NR SR (2016-04-18):
Už predtým tu pán Číž povedal na margo pána Lipšica niektoré veci. Kriminalizácie z vašej strany je absolútne nevhodné a vy máte čo najmenej hovoriť o kriminalizácii niekoho iného... (Prerušenie vystúpenia predsedajúcim.)
Bugár, Béla, podpredseda NR SR (2016-09-09):
Pán poslanec Grendel.
Krúpa, Juraj, poslanec NR SR (2024-01-10):
Lojzo, veľmi pekne ďakujem za tento tvoj príspevok, pretože úplne odhalil, kto ten Burda je. Ja len spomeniem na jednu vec, keď došlo k tomu rozhodnutiu, že Burda, respektívne, respektíve právnická fakulta navrhne Lipšica do funkcie Úradu špeciálnej prokuratúry, tak keď o tom prebiehala u nich vo vedení diskusia, je to nahraté, tak vtedy Burda sa vyjadril, že nehaj tak, to treba, lebo treba, teraz sú tamtí pri moci, tak treba sa s nimi teraz dohodnúť, to aj na pána Jakaba potom, treba im vyjsť v ústrety, ale však potom, keď zas nebudú, tak to zas poriešime nejak ináč. A toto je presne ten príštipkár, ten hochštapler, tá akademická nula Burda. On totižto vládne tak na tej fakulte, že ľudia, ktorí sú že šikovní, múdri, mohli by ho hocikedy prekonať úplne bez problémov v jeho úbohých vedomostiach, tak sú škrtení alebo vyhadzovaní. A on si ten svoj senát drží presne tak, aby to boli ľudia, ktorí sú závislí od neho a ktorí ho budú dookola a stále voliť. A je zaujímavé, že zakaždým, keď je táto garnitúra v úzkych a hľadá nejakú pomoc, tak dobehne tento Burda a dá nejaké trápne právne vyhlásenie. Ale už všetci si všimli, že tie jeho právne vyhlásenia sa stali haraburdou. Ďakujem.
Ďuriš Nicholsonová, Lucia, podpredsedníčka NR SR (2018-05-15):
V rozprave teraz vystúpi pán poslanec Klus.
V. Veteška, podpredseda NR SR: (2005-05-25):
M. Cagala, poslanec: Vážený pán predsedajúci, vážení páni ministri, dovoľte, aby som interpeloval pána ministra dopravy Prokopoviča. Uznesením vlády Slovenskej republiky č. 284 zo 14. apríla 1998 bola územne zakotvená v územnom pláne VÚC Trenčianskeho kraja rýchlostná komunikácia R2. Táto je taktiež zahrnutá v Programe hospodárskeho a sociálneho rozvoja samostatného Trenčianskeho kraja, prijatom svojím uznesením zastupiteľstva č. 145 zo dňa 25. júna 2003. Rýchlostná komunikácia R2 je plánovaná od štátnej hranice slovensko-českej cez hraničný priechod Drietoma – Starý Hrozenkov, pokračuje smerom na východ cez Kostolnú, Svinnú, Bánovce, Nováky, Prievidzu, Handlovú, Žiar až na komunikáciu R1, ďalej cez Zvolen, Lučenec, Rimavskú Sobotu do Košíc. Táto komunikácia po ukončení sa stane súčasťou medzinárodnej európskej cesty E50, resp. E572. V nadväznosti na uvedenú skutočnosť a množstvo otázok týkajúcich sa výstavby rýchlostnej komunikácie zo strany občanov z tohto územia pýtam sa vás, pán minister, v akom štádiu je v súčasnosti príprava výstavby predmetnej rýchlostnej komunikácie a aké finančné prostriedky sú a budú vyčlenené na túto realizáciu. Ďakujem za pozornosť.
Laššáková, Jana, podpredsedníčka NR SR (2014-02-05):
Ďakujem, pani navrhovateľka, zaujmite svoje miesto a teraz dávam slovo spravodajkyni, ktorú určil navrhnutý gestorský výbor pre sociálne veci, poslankyni Viere Šedivcovej. Nech sa páči, pani poslankyňa.
Kollár, Boris, predseda NR SR (2022-06-29):
S ďalšou faktickou pán poslanec Karahuta.
Adamčík, Eduard, poslanec NR SR (2017-10-10):
Ďakujem za slovo, pán predsedajúci. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona o účtovníctve. Výbor Národnej rady ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 760 z 5. septembra 2017 pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet, ústavnoprávny výbor a výbor pre hospodárske záležitosti. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy číslo 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 218 z 9. októbra 2017. Týmto uznesením výbor zároveň poveril spoločného spravodajcu, mňa, aby na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu.
Paška, Pavol, predseda NR SR (2013-12-12):
Pán poslanec, budeme hlasovať o procedurálnom návrhu, vzhľadom na to, ktorý odznel včera, vzhľadom na to, že Národná rada nebola uznášaniaschopná, budeme hlasovať o návrhu, ktorý som podal, aby sme o vládnom návrhu zákona o štátnom rozpočte hlasovali dnes po hodine otázok, to znamená niečo po pätnástej hodine. Hlasujeme, aby tu bola prítomná vláda. (Hlasovanie.) 130 prítomných, 76 za, 27 proti, 24 sa zdržalo, 3 nehlasovali. O prerokovanom vládnom návrhu zákona o štátnom rozpočte budeme hlasovať dnes poobede po skončení hodiny otázok. Zajtra, dámy a páni, podľa schváleného programu od deviatej hodiny bude neverejná časť rokovania schôdze, kde budeme prerokovávať dve správy o činnosti Slovenskej informačnej služby a potom Vojenského spravodajstva. Vzhľadom na to, že ide o neverejnú rozpravu k utajovaným skutočnostiam, navrhujem, aby rozprava neprebehla. Tak ako obvykle. (Hlasovanie.) 130 prítomných, 75 za, 50 proti, 1 sa zdržal, 4 nehlasovali. Návrh sme schválili. Budeme teraz hlasovať o prerokovaných dvoch bodoch. Poprosím pána poslanca Záhumenského. Ešte procedurálne návrhy predtým, ako budeme hlasovať. Pán poslanec Hlina.
Hort, Milan, podpredseda NR SR (2011-04-01):
Nech sa páči.
Paška, Pavol, predseda NR SR (2013-02-05):
Ďakujem. Vyhlasujem obedňajšiu prestávku. Budeme pokračovať v prerušenej rozprave o 14.00 hodine. (Prerušenie rokovania o 12.00 hodine.) (Pokračovanie rokovania o 14.00 hodine.)
B. Bugár, podpredseda NR SR: (2004-11-02):
J. Cuper, poslanec: Pán podpredseda,... (časť výpovede nezachytená mikrofónom) proti tomu, akým spôsobom sa už druhý vedie táto schôdza.
Laššáková, Jana, podpredsedníčka NR SR (2014-06-26):
Ďakujem pekne, pán podpredseda vlády. Pán spravodajca nechce mať záverečné slovo, prerušujem rokovanie o týchto bodoch programu. Budeme o nich hlasovať o piatej. Teraz nasleduje druhé čítanie o návrhu poslancov Národnej rady Slovenskej republiky Józsefa Nagya a Eleméra Jakaba na vydanie zákona, ktorým sa mení a dopĺňa zákon 543/2002 Z. z. o ochrane prírody a krajiny v znení neskorších predpisov . Návrh zákona je pod tlačou 983, spoločná správa výborov má tlač 983a. Dávam slovo poslancovi Elemérovi Jakabovi, aby návrh zákona odôvodnil. Nech sa páči, pán poslanec.
P. Paška, predseda NR SR: (2008-07-02):
(Hlasovanie). 140 prítomných, 79 za, 35 proti, 25 sa zdržalo, 1 nehlasoval. Sme v treťom čítaní . Otváram rozpravu. Vyhlasujem ju za skončenú a budeme hlasovať.
Paška, Pavol, predseda NR SR (2013-02-05):
Pán poslanec, chcem sa spýtať, či máte ešte dlhšie vystúpenie, alebo budete pokračovať?
Žiga, Peter, podpredseda NR SR (2024-04-17):
Ďakujem. Pán minister, prosím, zaujmite miesto pre navrhovateľov. Dávam slovo spoločnému spravodajcovi z výboru pre financie a rozpočet poslancovi Danielovi Karasovi, aby informoval Národnú radu o výsledku rokovania výborov o tomto zákone a aby odôvodnil návrh a stanovisko gestorského výboru. Nech sa páči, pán spravodajca.
Saková, Denisa, poslankyňa NR SR (2022-02-22):
Ďakujem veľmi pekne za slovo. Všetkým kolegom ďakujem za faktické poznámky a možno asi len dva také postrehy. Áno, rozpustenie tímu Oblúk, ktorého sme boli svedkami pred dvoma týždňami približne, tak ako povedal pán poslanec Pčolinský, bolo pod zaujímavým rúškom, pretože, tajomstva, pretože dokonca ešte pán policajný prezident na to, aby túto svoju, toto svoje rozhodnutie zdôvodnil, tak povedal, že sú slabé personálne kapacity na inšpekcii a po druhé nevedeli nadriadení, čo tím Oblúk robí. Takže on v podstate len priznal, o čo im išlo a čo my nieže sa tu dohadujeme, ale čo my tu už dávno všetci vieme, pre istotu niečo rozpustili, aby na tím vyšetrovateľov nemohli niečo mať a nemohli na ňom pracovať. A tak ako to bolo spomenuté, takisto aj tím Kuciak bol rozpustený, ale s jedným veľkým rozdielom, tam už bola podaná obžaloba, a hlavne všetci vyšetrovatelia z tímu Kuciak išli do iných vyšetrovacích tímov, kde sa ďalej vyšetrovala Threema a všetko, čo v Threeeme bolo napísané. A bolo jasne deklarované, že pokiaľ na súde bude potrebné znova priložiť nejaké iné dôkazy, vyšetrovatelia do tohto tímu Kuciak budú prinavrátení. A, pán Hus, pokiaľ vy tu hovoríte o nejakej trestnej činnosti páchanej na krajskom alebo okresnom riaditeľstve, ja si myslím, že je povinnosťou pána poslanca dať trestné oznámenie a nie to tu prečítať z PC-čka. Ďakujem veľmi pekne.
Laššáková, Jana, podpredsedníčka NR SR (2012-05-15):
S reakciou na faktickú poznámku pán poslanec Kaník, nech sa páči.
A. Belousovová, podpredsedníčka NR SR: (2010-03-03):
Pán spoločný spravodajca, chcete záverečné slovo? Nie. Prerušujem rokovanie o tomto bode programu. V rokovaní budeme pokračovať nasledujúcim bodom, ktorým je druhé čítanie o návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh zákona má tlač 1348, spoločná správa výborov má tlač 1348a. Slovo má pani  poslankyňa Katarína Tóthová, ktorá návrh zákona odôvodní. Nech sa páči.
Blaha, Ľuboš, poslanec NR SR (2021-05-10):
Ďakujem veľmi pekne za faktické poznámky. Pán Kazda, som rád, že konečne čítate dobrú literatúru. Odporučím vám knižku Antiglobalista, ktoré vydalo vydavateľstvo Peter Lang, jedno z najvýznamnejších na svete. To vám, verím, že bude šmakovať. Vy mi na oplátku môžte požičať svoj herbár, ja si ho rád naštudujem. Viete, hovoríte o komunizme. No, tak v Čínskej ľudovej republike, ktorá sa nejakým spôsobom možno hlási k tejto ideológii, za korupciu ministrov rovno popravujú. Tak to funguje v iných krajinách tohto razenia. Čiže pani Kolíková by pravdepodobne bola rovno sťatá. Čiže buďme radi, že máme takúto parlamentnú demokraciu a môžme sa o týchto veciach iba rozprávať. Buďme radi. A pani Kolíková by mala byť najradšej. Pán Mazurek, ja by som nechal pána Šeligu na pokoji. On ešte vyspáva opicu. Buďme ľudia. Pán Hattas, vadí vám to oslovenie don Corleone, tak možno by sme skúsili Al Capone alebo Tano Caridi? Toto všetko pripomína Mária Kolíková. Ona tu vytvorila rodinnú sieť, ktorá bohatne na štáte a ktorá okráda ľudí. Mne to pripomína mafiu. Takto fungujú mafie. A potom sa tvária presne ako ten don Corleone v tom filme Krstný otec, že my sme legitímni, my o tom nevieme, to brat, bratranec, sestra, kôň – ako to bolo? Čiže toto je to nechutné. A to, že vy porovnávate reálny rozsudok súdu voči nevlastnej sestre pani Kolíkovej, a ryžovala z toho aj pani Kolíková, z tej firmy, porovnávate s nejakými podozreniami aktualít.sk – vy si robíte srandu? Podozrení vám takto vycuciam z prsta milión! Ale reálny rozsudok na sestru pani Kolíkovej. Čo sa týka pána Suju, viete, ak by bola Kolíková skutočne etalónom spravodlivosti, tak by dnes žil Milan Lučanský a v base by hnil Andrej Kiska. Ďakujem.
P. Hrušovský, predseda NR SR: (2003-04-09):
(Hlasovanie.) Prítomných je 94 poslancov, za návrh 91, proti 1, zdržal sa 1, nehlasoval 1. Konštatujem, že návrh sme schválili. Panie poslankyne, páni poslanci, prerušujem rokovanie 10. schôdze Národnej rady na obedňajšiu prestávku. Budeme pokračovať o 14.00 hodine. Prajem vám príjemnú dobrú chuť. (Prerušenie rokovania o 12.15 hodine.) (Pokračovanie rokovania o 14. 02 hodine.)
B. Bugár, podpredseda NR SR: (2002-06-18):
Vážené panie poslankyne, vážení páni poslanci, teraz pristúpime k hlasovaniu o prerokovaných bodoch. Bude približne, ak som dobre počítal, 13 zákonov, takže budeme dosť dlho hlasovať. Najprv pristúpime k hlasovaniu o vládnom návrhu zákona o štátnom dlhu a štátnych zárukách , tlač 1491. Spoločným spravodajcom je pán poslanec Bajan. Nech sa páči, môžeme pristúpiť k hlasovaniu. V. Bajan, poslanec: Ďakujem pekne, pán podpredseda. V rozprave vystúpil pán kolega Maňka, ale keďže v spoločnej správe máme pozmeňujúce návrhy, budeme hlasovať najprv o nich, takže odporúčam, aby sme hlasovali o bodoch zo spoločnej správy 1, 2, 4, 5, 6 spoločne, s odporúčaním prijať.
Hort, Milan, podpredseda NR SR (2011-05-27):
S faktickými poznámkami na vystúpenie pána poslanca Podmanického sa prihlásili pán poslanec Andrej Ďurkovský, ďalej Jozef Viskupič, Milan Laurenčík, Peter Kažimír. Celkom štyria páni poslanci. Uzatváram možnosť prihlásiť sa s faktickou poznámkou. Slovo má pán poslanec Andrej Ďurkovský, nech sa páči.
Gröhling, Branislav, poslanec NR SR (2016-09-13):
Ďakujem veľmi. Pán Číž, asi vám ušlo jedno vyjadrenie v tom zápale, ako ste rečnili. Prosím vás, čo je to za nezmysel a zastávať myslenie, že nemôžu neučitelia učiť. Prečo by nemohli a prečo chcete chlievikovať ľudí, že čo vyštuduješ, tak to budeš robiť? Po prípade im ešte aj určiť v nejakom 14., 15. veku, že pôjdeš študovať toto a celý život to rob a nič iné. Ja iba pripomeniem Teach for Slovakia sú tiež neučitelia a riešia toľko problémov v školstve a myslím si, že aj ministerstvo je im veľmi vďačné za to, že existuje táto spoločnosť, ako Teach for Slovakia. Ja som mal nachystané nejaké veci až do druhého čítania, pretože ste povedali, že to je neodborné celé. Ja iba za ten čas, ktorý mám, využijem zopár vecí. V bode 11 ste hovorili o obmedzení času a že tieto vystúpenia sú absolútne bežnou súčasťou rokovacieho poriadku v západnej Európe. Neuvádzate ale, že tieto rokovacie poriadky v týchto štátoch sú často prijaté vo forme ústavného zákona a teda implicitne s podporou celého spektra politických strán, je to jedna vec. V bode 12 ste hovorili, alebo ja vám hovorím, že rokovania Národnej rady sa podľa čl. 83 ods. 3 ústavy sú verejné a iba v opodstatnených a zákonom presne definovaných v prípadoch môžu byť neverejné. Vy ste argumentovali aj tým nejakým analogickým zákazom vyhotovenia záznamov zo súdnych pojednávaní, ale to je nesprávne a vy to viete, nakoľko súdneho pojednávanie takýto zákaz chránia záujmy sporu ako súkromných osôb. Ale na rokovaní Národnej rady majú záujem všetci občania Slovenskej republiky. Potom ste spomínali ohľadom pána predsedu Národnej rady, že nemôže byť udelená právomoc prerušiť schôdzu Národnej rady. Prosím vás, ale uveďme, že táto kompetencia odovzdáva celú Národnú radu do rúk jedného človeka podľa 43. § ods. 2 písm. k) dáva predsedovi teda paušálnu právomoc prerušiť túto schôdzu bez určenia dôvodov, že to mu teda dáva možnosť predsedovi Národnej rady, parlamentu takýto, ako takýto... (Prerušenie vystúpenia časomerom.)